Twee Ikeys-studente sterf | Maroela Media
Twee Ikeys-studente sterf
Die Universiteit van Kaapstad. Foto: UCT/Facebook
Die Universiteit van Kaapstad (UK) het sy medelye met die families betuig van twee van sy studente wat die afgelope ruk dood is.
Gerda Kruger, woordvoerder van die universiteit, het gesê Madiba Mosimanegape Boyz Madiba, 'n eerstejaarstudent van Alberton, het Saterdag verdrink tydens 'n oefensessie saam met die UK-roeiklub by die Misverstanddam.
Volgens Kruger het die span ná afloop van die oefening agtergekom Madiba word vermis. "Die nooddienste, insluitend 'n duikspan, is ontbied en sy liggaam is later in die water gevind." Kruger het gesê Madiba was besig met 'n BSc-graad in astrofisika, chemie en wiskunde.
Kruger het intussen ook die universiteit se medelye betuig met die familie van Sivuyile Nicholas Kolisi, wat in Februarie dood is in 'n kaping in Gauteng. Kolisi was 'n ingenieurstudent.
Kolisi is op 6 Maart in Port Alfred in die Oos-Kaap begrawe.
Ikeys Universiteit van Kaapstad
Gupta-familie antwoord op bewerings
Adjunkminister erken Guptas-aanbod
So much potential and somebody 's greatest love just gone…
So baie kennis is daarmee heen saam die twee jong manne…. Mag die familie rus vind by die afsterwe van die twee manne…